รัฐบาลไทย-ข่าวทำเนียบรัฐบาล-รมว.วธ.กำชับเร่งรัดจัดทำร่างกฎหมาย 4 ฉบับ ปรับปรุงพ.ร.บ.โบราณสถาน-หอสมุดแห่งชาติ-ภาพยนตร์-วัฒนธรรมแห่งชาติ เร่งเสนอรัฐบาลช่วงเดือนก.พ.-มี.ค.นี้
วันพฤหัสบดีที่ 15 กุมภาพันธ์ 2561
รมว.วธ.กําชับเร่งรัดจัดทําร่างกฎหมาย 4 ฉบับ ปรับปรุงพ.ร.บ.โบราณสถาน-หอสมุดแห่งชาติ-ภาพยนตร์-วัฒนธรรมแห่งชาติ เร่งเสนอรัฐบาลช่วงเดือนก.พ.-มี.ค.นี้
รมว.วธ.กําชับเร่งรัดจัดทําร่างกฎหมาย 4 ฉบับ ปรับปรุงพ.ร.บ.โบราณสถาน-หอสมุดแห่งชาติ-ภาพยนตร์-วัฒนธรรมแห่งชาติ
เร่งเสนอรัฐบาลช่วงเดือนก.พ.-มี.ค.นี้
นายวีระ โรจน์พจนรัตน์ รัฐมนตรีว่าการกระทรวงวัฒนธรรม(รมว.วธ.) เปิดเผยว่า เมื่อเร็วๆนี้ได้ประชุมการวิเคราะห์และปรับปรุงทบทวนการพัฒนากฎหมายในความรับผิดชอบของกระทรวงวัฒนธรรม(วธ.) โดยมีผู้บริหารและฝ่ายกฎหมายของสํานักงานปลัดกระทรวงวัฒนธรรม(สป.วธ.) กรมศิลปากร(ศก.) และกรมส่งเสริมวัฒนธรรม(สวธ.)เข้าร่วม เพื่อรายงานความคืบหน้าการจัดทําร่างพระราชบัญญัติ(พ.ร.บ.)4ฉบับ ได้แก่1.ร่างพ.ร.บ.โบราณสถาน โบราณวัตถุ ศิลปวัตถุและพิพิธภัณฑสถานแห่งชาติ(ฉบับที่..) พ.ศ. ...ปรับปรุงเพื่อรองรับพันธะกรณีระหว่างประเทศที่มีบทบัญญัติเกี่ยวกับการปกป้อง คุ้มครองมรดกทางวัฒนธรรม อาทิ อนุสัญญาว่าด้วยวิธีห้ามและป้องกันการนําเข้าส่งออกและโอนกรรมสิทธิ์ในทรัพย์สินทางวัฒนธรรมโดยมิชอบด้วยกฎหมาย ค.ศ.19702.ร่างพ.ร.บ.หอสมุดแห่งชาติ พ.ศ. ...ผลักดันหอสมุดแห่งชาติเป็นองค์กรหลักระดับชาติทําหน้าที่เป็นแหล่งจัดหา รวบรวมทรัพยากรสารสนเทศเพื่อรักษามรดกภูมิปัญญาและวัฒนธรรมของชาติ
3.ร่างพ.ร.บ.ภาพยนตร์และวีดิทัศน์(ฉบับที่..) พ.ศ. ...แก้ไขและเพิ่มเติม อาทิ กําหนดให้มีกองทุนส่งเสริมอุตสาหกรรมภาพยนตร์และวีดิทัศน์ในสป.วธ.เพื่อเป็นทุนหมุนเวียนและใช้จ่ายเพื่อการอุดหนุนค่าใช้จ่ายในการถ่ายทําภาพยนตร์ เพื่อส่งเสริมการถ่ายทําภาพยนตร์และส่งเสริมการท่องเที่ยวศิลปวัฒนธรรมในประเทศไทยและ4.ร่างพ.ร.บ.วัฒนธรรมแห่งชาติ(ฉบับที่..) พ.ศ. ...แก้ไขเพื่อปรับปรุงระบบและกลไกการดําเนินงานของสภาวัฒนธรรมให้เป็นองค์กรเอกชนที่ได้รับการสนับสนุนจากสวธ. ทําหน้าที่อนุรักษ์ ฟื้นฟู วิจัย พัฒนาและเฝ้าระวังทางวัฒนธรรมได้มีประสิทธิภาพมากขึ้น
นายวีระ กล่าวอีกว่า ในส่วนร่างพ.ร.บ.โบราณสถานฯ และร่างพ.ร.บ.หอสมุดแห่งชาติฯ ขณะนี้ศก.ได้จัดทําเนื้อหาร่างพ.ร.บ.ทั้ง2ฉบับรวมถึงจัดประชุมรับฟังความคิดเห็นจากหน่วยงานที่เกี่ยวข้องและประชาชนตามที่รัฐธรรมนูญกําหนดไว้ โดยได้นําข้อคิดเห็นมาปรับปรุงร่างพ.ร.บ. รวมทั้งวิเคราะห์ผลกระทบและตรวจสอบประเด็นที่เกี่ยวข้องกับกฎหมายฉบับอื่นๆเสร็จเรียบร้อยแล้ว ทั้งนี้ ศก.จะเสนอร่างกฎหมายทั้ง2ฉบับต่อวธ.เพื่อนําเสนอรัฐบาลภายในเดือนกุมภาพันธ์นี้
นายวีระ กล่าวด้วยว่า ส่วนร่างพ.ร.บ.ภาพยนตร์และวีดิทัศน์(ฉบับที่..)พ.ศ. ...สป.วธ.จัดทําเนื้อหาร่างพ.ร.บ.และนําข้อคิดเห็นมาปรับปรุงร่างพ.ร.บ. รวมทั้งวิเคราะห์ผลกระทบและตรวจสอบประเด็นที่มีความเกี่ยวข้องกับกฎหมายฉบับอื่นๆเสร็จแล้วขณะนี้ได้เสนอร่างกฎหมายนี้ไปยังกรมบัญชีกลาง กระทรวงการคลังและกรมการท่องเที่ยว กระทรวงการท่องเที่ยวและกีฬา เพื่อพิจารณาตามที่พ.ร.บ.การบริหารทุนหมุนเวียนพ.ศ.2558กําหนดไว้ เมื่อทั้งสองกระทรวงเห็นชอบแล้ว วธ.จะนําเสนอรัฐบาลต่อไป ขณะที่ร่างพ.ร.บ.วัฒนธรรมแห่งชาติ(ฉบับที่..) พ.ศ. ...สวธ.ได้จัดทําเนื้อหาร่างกฎหมายเสร็จแล้ว ขณะนี้อยู่ระหว่างจัดประชุมรับฟังความคิดเห็นจากหน่วยงานที่เกี่ยวข้องและประชาชน รวมทั้งปรับปรุงเนื้อหาร่างพ.ร.บ.เพิ่มเติมตามประเด็นข้อเสนอแนะของหน่วยงานต่างๆ อาทิ สภาขับเคลื่อนการปฏิรูปประเทศ(สปท.)
ทั้งนี้ เมื่อปรับปรุงเนื้อหาร่างพ.ร.บ.และสรุปผลรับฟังความคิดเห็นแล้วจะเสนอต่อคณะกรรมการวัฒนธรรมแห่งชาติ(กวช.)เพื่อพิจารณาซึ่งร่างพ.ร.บ.2ฉบับนี้ จะเสนอต่อวธ.เพื่อนําเสนอรัฐบาลภายในเดือนมีนาคมนี้ อย่างไรก็ตาม ที่ประชุมได้กําชับให้ทุกกรมเร่งรัดกระบวนการจัดทําร่างกฎหมาย4ฉบับนี้ เพื่อเสนอต่อวธ.และรัฐบาลโดยเร็ว รวมทั้งให้จัดทําร่างกฎหมายลูกคู่ขนานกันไปด้วย
------------------------------